Ιφιστιάδες
Τοποθεσία των αρχαίων Ιφιστιαδών ή Ηφαιστιαδών
Οι διαφορετικές αναφορές για τον δήμο, σε πολλές πηγές, με τα ονόματα Ιφιστιάδαι και Ηφαιστιάδαι ή άλλα, όπως Ηφαιστία ή Ηφιστία ή Ιφιστία, οδήγησε διάφορους ερευνητές του 19ου αιώνα στην άποψη ότι υπήρχαν δυο δήμοι. Σε αντιδιαστολή οι αρχαιολόγοι Λούντβιχ Ρος και Κυριάκος Πιττάκης υποστήριξαν ότι πρόκειται για έναν και μόνο δήμο, αντικρούοντας ταυτόχρονα την άποψη του Ουίλιαμ Μάρτιν Ληκ, ο οποίος πίστευε επίσης, ότι πρόκειται για δυο διαφορετικούς δήμους. Από τους γνωστούς ερευνητές του 19ου αιώνα ο Ιάκωβος Ρίζος Ραγκαβής αναφέρει μεν, την άποψη περί δυο δήμων, αλλά θεωρεί πιθανότερο ότι πρόκειται «μάλλον εις και ο αυτός δήμος φέρων ότε μεν το εν, ότε δε το έτερον των σχεδόν ομοίων αυτών ονομάτων» και επισημαίνει ότι  «φαίνεται πιθανόν ότι το μεν βόρειον του δήμου εκαλείτο Ιφιστιάδαι από Ιφιστίου, το δε νότιον ένθα ην και ναός Ηρακλέους Ηφαιστιάδαι από του ναού του Ηφαίστου• ή ότι εν μεν ην εξ αρχής το όνομα, ύστερον δε συνέβη σύγχισις εις την γραφήν δια την άκραν μεταξύ των δύο ονομάτων ομοιότητα».Ιάκωβος Ρίζος Ραγκαβής, "Τα Ελληνικά, ήτοι περιγραφή γεωγραφική, ιστορική, αρχαιολογική και στατιστική της αρχαίας και νέας Ελλάδος. Συνταχθείσα υπό Ιακώβου Ρ. Ραγκαβή, εις τρεις τόμους. Ων ο Α' διαλαμβάνει την Στερεάν, Ανατολικήν και Δυτικήν Ελλάδα, ο Β' την Πελοπόννησον και ο Γ' τας νήσους τας τε ελευθέρας και μη, και τον πίνακα, και εκδοθείσα υπό Κωνσταντίνου Αντωνιάδου."... τόμοι 1-3, Εκ του τυπογραφείου Κ. Αντωνιάδου. Εν Αθήναις 1853-1854, Ta Hellenkika: etoi perigraphe, geographike, historike, archaiologike, kai statistike tes archaias kai neas Hellados, Iakobos R. Rankabes, Ek tou typ. K. Antoniadou, 1853, Τόμος 1, σελ. 216-217: [...] "Ηφαιστιάδαι, Ιφιστιάδαι, δύο δήμοι κατά την αυτήν θέσιν, προς το νοτ-δυτικόν της Κηφισσίας, και αμφότεροι της αύτης φυλής Ακαμαντίδος ή μάλλον εις και ο αυτός δήμος φέρων ότε μεν το εν, ότε δε το έτερον των σχεδόν ομοίων αυτών ονομάτων• ο Στέφανος ονομάζει τον δήμον Ηφαιστιάδαι ως από του εν αυτώ υπάρχοντος ναού του Ηφαίστου (3 = Στεφ. Βυζ. Ηφαιστιαδ.)• κατά δε τον Ησύχιον και τον Σουϊδαν ο δήμος Ιφιστιάδαι έλαβε το όνομα από ήρωος Αθηναίου Ιφιστίου. Διογένης δε ο Λαέρτιος ομιλών περί της διαθήκης του Πλάτωνος ος εκληροδότησε κτήμα αυτού κείμενον εν τω τόπω τούτω, μεταχειρίζεται αμφότερα τά ονόματα, λέγων «Το Ενιφιστιάδων χωρίον ω γείτων βορράθεν η οδός η εκ του Κηφισίασιν ιερού, νότοθεν τό Ηράκλειον το εν Ηφαιστιάδων» (4 = Λιογ. Λαερτ. β. 3. κ. 41.). Όθεν φαίνεται πιθανόν ότι το μεν βόρειον του δήμου εκαλείτο Ιφιστιάδαι από Ιφιστίου, το δε νότιον ένθα ην και ναός Ηρακλέους Ηφαιστιάδαι από του ναού του Ηφαίστου• ή ότι εν μεν ην εξ αρχής το όνομα, ύστερον δε συνέβη σύγχισις εις την γραφήν δια την άκραν μεταξύ των δύο ονομάτων ομοιότητα. Εν ταις έπιγραφαίς απαντώνται αμφότερα τα όνόματα ταύτα, μάλλον δε το των Ιφιστιάδων. [...] Οι νεώτεροι διαφωνούσι περί τούτου• ο Λήκιος διατείνεται ότι Ηφαιστιάδαι και Ιφιστιάδαι ήσαν δύο διάφοροι δήμοι, προτείνων κυρίως την ετυμολογίαν, ότι δηλ. οι μεν Ηφαιστιάδαι ωνομάσθησαν από του ναού του Ηφαίστου, οι δε Ιφιστιάδαι από του Ιφιστίου (1 = Ληκ. Δημ. Ιφιστιάδαι. σημ.). Άλλοι δε, ως ο Βοίκιος (2 = Βοικ. κ. 1. άρ. 295.), ο Μάΐερ (3 = Μάΐερ, de gentil. art, σ. 45.), ο Βέστερμαν (4 = Βεστερμ. σ. 39. 227.) και ο Ρος (5 = Ρος. Δημ. Ιφιστιάδαι.) θεωρούσι τα δύο αυτά ονόματα ως ανήκοντα εις ένα και τον αυτόν δήμον. Το σήμερον Γερμανικόν χωρίον Αρακλί κατέχει, φαίνεται, την θέσιν του δήμου τούτου (6 = Κρουο. Τ. 2. κ. 6. σ. 294— Ρος αυτ.)". [...] Ο Διονύσιος Σουρμελής αντιθέτως, ανήκε στην μερίδα των ερευνητών, οι οποίοι πίστευαν ότι υπήρχαν δυο δήμοι. Έτσι θεωρεί ότι ο ένας δήμος είναι ο δήμος με την ονομασία Ηφαιστία ή Ηφαιστιάδαι, το οποίο τοποθετούσε «προς άρκτον των Κεκροπιδών, και προς μεσημβρίαν των Ιφιστιάδων» στην περιοχή με την ονομασία Χαλκοματάδες και ότι ο δεύτερος δήμος είναι αυτός με την ονομασία Ιφιστία ή Ιφιστιάδαι, οι οποίες «Ιφιστιάδαι ομόρους είχον τους Ηφαιστιάδας κατά νότον, και την Κηφισσίαν οδόν προν βορράν• το δε Ηράκλειον έκειτο μεν εν μέσω των δύω, ανήκεν όμως εν τω δήμω των Ηφαιστιάδων» και τους ταξινομούσε ως εξής: «Ιδού δε η τακτική θέσις αυτών• πρώτοι οι Ηφαιστιάδαι, είτα το Ηράκλειον, και τρίτοι οι Ιφιστιάδαι• ο τελευταίος ούτος δήμος καλείται την σήμερον Γλυκόβρυσις».